Prienų Justino Marcinkevičiaus viešoji biblioteka

**Prienų Justino Marcinkevičiaus viešoji biblioteka** – pagrindinė biblioteka Prienų rajono savivaldybėje, veikianti Kauno g. 2b, Prienuose. Bibliotekoje yra Dokumentų komplektavimo ir katalogavimo, Aptarnavimo, Informacijos, Vaikų literatūros skyriai, 20 padalinių (Jiezno mieste ir kaimuose). Visuose padaliniuose įrengti viešos interneto prieigos taškai, sukurtos kompiuterizuotos darbo vietos.

## Veikla

Kasmet aptarnaujama apie 10 tūkst. skaitytojų, kurie per metus bibliotekoje apsilanko apie 156 tūkst. kartų. Per metus išduodama apie 220 tūkst. egzempliorių įvairių dokumentų, organizuojama apie 800 kultūros renginių: parodų, literatūros ir muzikos vakarų, susitikimų su rašytojais, knygų aptarimų, jubiliejinių minėjimų ir kt. Vykdo kraštotyrinę veiklą apie Prienų kraštą, jo žymius žmones.

## Istorija

XX a. tarpukariu dabartiniame Prienų rajone nedideles bibliotekėles turėjo 22 mokyklos, Birštono šaulių būrio ir Kunigiškiuose bei Prienlaukyje veikusių pavasarininkų draugijos. 1937 m. įsteigta Prienų valstybinė viešoji biblioteka, kuri veikė dabar stovinčiame gyvenamajame name Vytauto g. 13. Bibliotekoje buvo skaitykla, knygomis ir periodine spauda apsirūpindavo centralizuotai, dirbo keturias dienas per savaitę. Iki 1947 m. bibliotekoje dirbo tik vienas žmogus.

1950 m. tapo rajonine, 1995 m. – savivaldybės biblioteka. 2002 m. Prienų biblioteka kartu su rajono bendrojo lavinimo mokyklomis pradėjo organizuoti mokinių kūrybos konkursą „Prienų krašto vyturiai“. Kasmet biblioteka išleidžia geriausios mokinių kūrybos knygą. 2011 m. renovuotos bibliotekos patalpos, įstaigai suteiktas kraštiečio poeto Justino Marcinkevičiaus vardas. 2012 m., įamžinant poeto atminimą, bibliotekoje atidarytas memorialinis kambarys, kuriame saugoma poeto asmeninė biblioteka: knygos (daugelis kurių su dedikacijomis), nuotraukos, periodiniai leidiniai, kiti dokumentai. Kambaryje eksponuojamos poetui dovanotos tautinės juostos.

2013 m. bibliotekai suteiktas Lietuviškiausios bibliotekos vardas už skaitymo skatinimo iniciatyvas, gimtosios kalbos bei literatūros puoselėjimo tradicijas. 2015 m. bibliotekai už projektą „Poeto Justino Marcinkevičiaus jubiliejinių metų renginiai jo vardo bibliotekoje“ įteikta „Metų projekto“ nominacija.

## Padaliniai

2022 m. gegužę biblioteka turėjo 18 kaimo filialų

|-
|  || Ašmintos biblioteka || Dvaro g. 4, Ašminta || Pakuonio seniūnija || Įkurta 1952 m., kambaryje buvo ir klubas-skaitykla, ir biblioteka. 1960 m. perkelta į naujas, erdvias patalpas, kur buvo Ašmintos aštuonmetė mokykla ir naujai atidaryti kolūkio kultūros namai. Čia biblioteka veikia iki šiol. 3500 egz.
|-
|  || Balbieriškio biblioteka || Klevų g. 4, Balbieriškis || Balbieriškio seniūnija || Įkurta 1907 m. kaip biblioteka-skaitykla. Vėliau uždaryta, atkurta 1946 m., 1992 m. perkelta į seniūnijos patalpas, kur veikia ir dabar. 12500 egz.
|-
|  || Išlaužo biblioteka || V. Gurevičiaus g. 1, Išlaužas || Išlaužo seniūnija || 1946 m. buvusiose klebonijos patalpose įkurtas klubas-skaitykla, 1949 m. įkurta biblioteka, įsikūrusi tose pačiose patalpose, kuriose veikė klubas-skaitykla. 1960 m. biblioteka perkelta į kultūros namų patalpas. 1962–1976 m. veikė ir kilnojamosios bibliotekėlės. 1974 m. biblioteka persikraustė į naujas patalpas tuometiniame Išlaužo apylinkės tarybos vykdomojo komiteto pastate, kuriame vėliau įsikūrė seniūnija. Čia biblioteka veikia iki šiol.
|-
| || Jiezno biblioteka || J. Basanavičiaus g. 20, Jieznas || Jiezno seniūnija || Įkurta 1939 m. kaip III rūšies valstybinė viešoji biblioteka. 1950 m. tapusi rajonine, perkelta į dabartines kultūros ir laisvalaikio centro patalpas, kur veikia iki šiol. 9000 egz.
|-
| || Kašonių biblioteka || Dvaro g. 6, Kašonys || Jiezno seniūnija || Įkurta 1953 m. gyventojo V. Kandroto namuose. 1954 m. perkelta į Kiškeliškių kaimą pas A. Bieliauską. 1956 m. perkėlus biblioteką pas A. Šimukauską į Sobuvos kaimą, darbą tęsė O. Sausanavičiūtė. 1958 m. perkelta pas A. Petravičienę Sobuvos kaime. 1960 m. perkelta pas A. Taraškevičių, kiek vėliau tais metais perkelta į valdiškas patalpas.
|-
| || Mozūriškių biblioteka || Draugystės g. 4, Juodbūdis || Veiverių seniūnija || Įkurta 1954 m., iki tol „Draugystės“ kolūkio teritorijoje nuo 1949 m. veikė trys klubai-skaityklos.
|-
| || Naujosios Ūtos biblioteka || Mokyklos g. 11, Naujoji Ūta || Naujosios Ūtos seniūnija ||  Įkurta 1952 m.
|-
| || Pakuonio biblioteka || Sodų g. 14, Pakuonis || Pakuonio seniūnija || Įkurta 1932 m. Po II pasaulinio karo Pakuonio krašte biblioteka buvo ne tik Pakuonyje, bet ir buvusiuose dvaruose – Patamulšyje, Pagermuonyje, Daukšiagirėje. Ilgą laiką biblioteka buvo dabartinės Pakuonio seniūnijos pastate, vėliau perkelta į vieno kambario butą. 2008 m. paskirtos naujos erdvios patalpos. 6000 egz.
|-
| || Pieštuvėnų biblioteka || Darželio g. 4, Pieštuvėnai || Stakliškių seniūnija || 
|-
|  || Skriaudžių biblioteka || Jaunimo g. 11a, Skriaudžiai || Veiverių seniūnija ||  Įkurta 1950 m., veikia laisvalaikio centre.
|-
|  || Stakliškių biblioteka || Vilniaus g. 2, Stakliškės || Stakliškių seniūnija || Įkurta 1937 m. Stakliškių valsčiaus pastate. 1971 m. biblioteka persikėlė į dabartines seniūnijos patalpas, kur veikia iki šiol. 7000 egz.
|-
| || Strielčių biblioteka || Darželio g. 1, Strielčiai || Prienų seniūnija || Įkurta 1967 m., tuomet ji veikė J. Tarulio gyvenamajame name ir vadinosi Mačiūnų kaimo biblioteka. 1977 m. perkėlus į J. Janonio kolūkio administracinį pastatą Strielčių kaime, pakeistas ir bibliotekos pavadinimas. 3100 egz.
|-
| || Šilavoto biblioteka || A. Radiušo g. 11, Šilavotas || Šilavoto seniūnija || Įkurta 1952 m. privačiame Gruzdžių name, prie pat Šilavoto apylinkės pastato. Gruzdžiai bibliotekai skyrė patį didžiausią ir gražiausią kambarį – seklyčią.
|-
| || Tartupio biblioteka || Šilo g. 1, Žemaitkiemis || Naujosios Ūtos seniūnija || Įkurta 1973 m. Žemaitkiemio kolūkyje. 2004 m. perkelta į Tartupio pradinės mokyklos patalpas. 3400 egz.
|-
| || Užuguosčio biblioteka || Mokyklos g. 5, Užuguostis || Stakliškių seniūnija || Įkurta 1940 m., atkurta 1946 m. ir veikė mokyklos patalpose. Vėliau ji perkelta iš mokyklos pas gyventoją Ogilbą, o susikūrus kolūkiui, perkelta į kolūkio kontoros pastatą. Biblioteka aptarnavo tris kolūkius – Užuguosčio, Palapiškių, Radomislio, o vėliau dar ir J. Janonio kolūkį. 4600 egz.
|-
|  || Veiverių biblioteka || Kauno g. 54, Veiveriai || Veiverių seniūnija || Įkurta 1941 m., veikia Antano Kučingio meno mokykloje. 7600 egz.
|-
| || Vėžionių biblioteka || Lankų g. 1, Vėžionys || Jiezno seniūnija || Įkurta 1954 m., 2004 m. ji perkelta į naujas patalpas. 4500 egz.
|-
| || Vyšniūnų biblioteka || Liepų g. 1, Vyšniūnai || Stakliškių seniūnija || Įkurta 1953 m.
|}

Uždaryti padaliniai:

|-
| || Ingavangio biblioteka || Ingavangis || Šilavoto seniūnija || Veikė sovietmečiu.
|-
| || Jiestrakio biblioteka || Mokyklos g. 6, Jiestrakis || Šilavoto seniūnija || Įkurta 1953 m., uždaryta po 2017 m.
|-
| || Klebiškio biblioteka || Stadiono g. 2, Klebiškis || Šilavoto seniūnija || Įkurta 1956 m., uždaryta po 2017 m.
|-
| || Kunigiškių biblioteka || Mokyklos g. 17-2, Paprūdžiai || Balbieriškio seniūnija || Įkurta 1950 m. Kunigiškiuose, 1981 m. perkelta į Paprūdžius, uždaryta po 2017 m.
|-
| || Purvininkų biblioteka || Vytauto g. 8, Purvininkai || Išlaužo seniūnija || Uždaryta po 2017 m.
|-
|  || Sūkurių biblioteka || Ąžuolų g. 2, Žiūronys || Balbieriškio seniūnija || Įkurta 1969 m., uždaryta po 2017 m.
|-
|  || Žemaitkiemio biblioteka || Žemaitkiemis || Naujosios Ūtos seniūnija || Biblioteka-skaitykla veikė pokariu tremtinių Lapinskų sodyboje kultūros namuose.
|}

## Šaltiniai

## Nuorodos
* 
* „Facebook“ paskyra